CELEX: 62017TA0439
Language: hu
Date: 2019-03-05 00:00:00
Title: T-439/17. sz. ügy: A Törvényszék 2019. március 5-i ítélete — Yellow Window kontra EIGE („Szolgáltatásnyújtásra irányuló közbeszerzési szerződések — Közbeszerzési eljárás — A női nemi szerv megcsonkításáról szóló tanulmány végrehajtására vonatkozó szolgáltatásnyújtás — Az ajánlattevő ajánlatának elutasítása — Indokolási kötelezettség — A megjegyzések és a pontszámok közötti összhang — Szerződésen kívüli felelősség”)

15.4.2019   
            
            
               HU
            
            
               Az Európai Unió Hivatalos Lapja
            
            
               C 139/47
            
         
      A Törvényszék 2019. március 5-i ítélete — Yellow Window kontra EIGE
      (T-439/17. sz. ügy) (1)
      
      („Szolgáltatásnyújtásra irányuló közbeszerzési szerződések - Közbeszerzési eljárás - A női nemi szerv megcsonkításáról szóló tanulmány végrehajtására vonatkozó szolgáltatásnyújtás - Az ajánlattevő ajánlatának elutasítása - Indokolási kötelezettség - A megjegyzések és a pontszámok közötti összhang - Szerződésen kívüli felelősség”)
      (2019/C 139/46)
      Az eljárás nyelve: angol
      
         Felek
      
      
         Felperes: Yellow Window (Antwerpen, Belgium) (képviselő: M. Velardo ügyvéd)
      
         Alperes: a Nemek Közötti Egyenlőség Európai Intézete (képviselők: V. Ost és M. Vanderstraeten ügyvédek)
      
         Az ügy tárgya
      
      Először is, az EUMSZ 263. cikken alapuló és az EIGE, a felperes által az EIGE/2017/OPER/04 közbeszerzési eljárás keretében benyújtott ajánlat elutasításáról szóló, 2017. május 8-i határozatának, valamint az Y társaság által benyújtott ajánlat elfogadásáról és számára e szerződés odaítéléséről szóló határozatok megsemmisítésére irányuló kérelem, másodszor az EUMSZ 268. cikken alapuló és az e határozatok okán elszenvedett kár megtérítésére irányuló kérelem, harmadszor pedig és másodlagosan, ellentételezés iránti kérelem az e szerződés odaítélése során elkövetett szabálytalanságok okán.
      
         Az ítélet rendelkező része
      
      
                  1)
               
               
                  
                     A Törvényszék megsemmisíti a Nemek Közötti Egyenlőség Európai Intézetének (EIGE) a Yellow Window által az EIGE/2017/OPER/04 közbeszerzési eljárás keretében benyújtott ajánlat elutasításáról szóló, 2017. május 8-i határozatát, valamint az Y társaság által ezen eljárás keretében benyújtott ajánlat elfogadásáról, és számára e szerződés odaítéléséről szóló, 2017. május 8-i határozatokat.
                  
               
            
                  2)
               
               
                  
                     A Törvényszék a keresetet az ezt meghaladó részében elutasítja.
                  
               
            
                  3)
               
               
                  
                     A Törvényszék a Yellow Window-t kötelezi a saját költségei 25 %-ának viselésére, az EIGE-t pedig a saját költségei és a Yellow Window részéről felmerült költségek 75 %-ának viselésére.
                  
               
            
         (1)  HL C 338., 2017.10.9.